Wen ŉ plaas met jou opstelLeslie en Paul Spell Foto: WAAY-TV ŉ Egpaar van Elkmont in Alabama gaan hul $350 000 (ongeveer R4.2 miljoen) bokplaas weggee vir die persoon wat die beste opstel kon skryf. Leslie en Paul Spell het besluit om hul agt hektaar grootte plaas met 85 bokke weg te gee deur ŉ opstel-kompetisie toe hulle gesien het meeste voornemende kopers kan nie die plaas bekostig nie. “Dis nie te sê dat hulle nie gaan sukkel of planne gaan moet beraam nie, maar hulle begin met ŉ bestaande produk,” het Leslie aan die plaaslike televisiestasie WAAY-TV gesê. Elke deelnemer moet $150 (sowat R1 800) betaal en hulle hoop dat minstens 2 500 mense sal inskryf, wat uiteindelik $375 000 vir hulle in die sak sal bring. Die egpaar sal daardie geld gebruik om die verband af te betaal en hulle beplan om $20 000 aan die wenners te gee. Hulle sal die persoon ook oplei om bokmelkkaas te maak. Klik hier om in te skryf. Bron: WAAY-TV WAAYTV.com – Huntsville, Alabama – News Weather, Sports |